Source: http://www.csmoradea.ro/events/lnbm-etapa-28/
Timestamp: 2018-01-24 09:10:47+00:00

Document:
CSM CSU Oradea a învins pe CSU Atlassib Sibiu, scor 100-62, într-un meci desfășurat vineri (18.03), la Arena Antonio Alexe. Partida contează pentru etapa a 28-a din sezonul regulat al Ligii Naționale de baschet masculin – ediția 2015/16. Jocul a fost transmis în direct la DigiSport 4.
Oradea a început partida cu Franklin, Mandache, Barnette, Lucic și Țîbîrnă. În schimb, Sibiul a început cu Mijajlovic, Tincu, Hardy, Gilbert și Paul. partida demarează favorabil pentru gazde din punct de vedere ofensiv, Mandache marcând primul coș, iar Barnette și Lucic găsind ținta de la distanță. Țîbîrnă punctează după o acțiune unu la unu cu spatele la coș, iar apoi prin slam dunk din serviciul lui Franklin. Oradea se desprinde la zece puncte în primele două minute și jumătate, moment în care Dan Fleșeriu solicită timp de odihnă. Sibiul găsește ținta din spatele semicercului, în vreme ce roș-albaștrii nu mai găsesc ținta preț de două minute. Mandache finalizează din zero grade, Tincu răspunde cu aceeași monedă, însă Barnette completează succesiune de reușite de la mare distanță. Americanul izbutește apoi un coș cu fault, iar Țîbîrnă punctează după intercepția lui Franklin. Mandache găsește ținta din 45 grade, după care este înlocuit cu Zeno. Acesta înscrie pe contraatac din serviciul lui Franklin. CSM-ul încheie primul sfert cu Pașca și Pop la pozițiile 4-5. Secvența inaugurală se încheie cu scorul de 36-15 în favoarea CSM-ului, reușita lui Zeno din ultima secundă fiind valabilă.
Sfertul al 2-lea demarează cu Petrișor, Markovic, Zeno, Pașca și Zupan. Oaspeții intră pe parchet cu Cioacătă și Păun, ambii marcând câte trei puncte pentru Sibiu. Lucic aduce primele puncte al CSM-ului în această perioadă de joc. Vizitatorii joacă cu Hardy la poziția 1, Mijajlovic fiind retras la odihnă. Zeno punctează pe recuperare ofensivă, iar Markovic din spatele semicercului, ambele situații fiind create de experiența lui Miha Zupan. Replica vine de la Lawrence, autor a două coșuri cu fault. Zupan găsește ținta din spațiul de trei secunde, după care Markovic transformă din spatele semicercului de două ori consecutiv. Cristian Achim solicită primul său timp de odihnă în minutul 16 al partidei. Markovic găsește ținta în ultima secundă a timpului de atac, după care este înlocuit cu Mandache. Franklin înscrie primele sale coșuri în acest meci după ce a livrat șapte pase decisive. Repriza se încheie cu scorul de 62-32 în favoarea CSM CSU Oradea.
A 2-a jumătate demarează cu Franklin, Mandache, Barnette, Lucic și Țîbîrnă. Oaspeții au prima posesie de pe urma căreia obțin trei puncte. În replică, Lucic găsește ținta din apropierea coșului. Același jucător este servit ideal de Mandache pentru alte două puncte, după liberele lui Barnette. Hardy răspunde cu o execuție acrobatică și destul de norocoasă, dar Mandache vine cu răspunsul pe pătrundere. Tincu punctează de pe semicerc, însă Lucic vine cu răspunsul. Pașca și Zupan sunt trimiși în teren la pozițiile 4-5 în minutul 25, moment în care Mandache punctează de pe semicerc. Pașca întoarce plasa de la distanță, însă el calcă linia semicercului, astfel încât reușita acestuia valorează două puncte. Barnette lasă mingea în coș după combinație cu mereu inspiratul Zupan. Hardy răspunde cu o reușită de trei puncte, dar Zeno își face simțită prezența pe parchet cu o reușită de două puncte. Nicolescu este trimis în teren pe finalul secvenței a 3-a. Miha Zupan finalizează o acțiune în care a absorbit un fault asupra sa. Sfertul al 3-lea se încheie cu scorul de 86-50 în favoarea roș-albaștrilor.
Sfertul 4 începe cu Petrișor, Markovic, Zeno, Pașca și Zupan. Primele puncte ale acestei secvențe poartă semnătura lui Zeno, după o intercepție izbutită în prealabil. Același jucător finalizează din apropierea coșului după o acțiune individuală. Oradea încheie jocul cu Bobe Nicolescu în teren, trimit în joc în cel de-al 4-lea minut din secvența decisivă. Ulterior a intrat în teren și Sergiu Pop, roș-albaștrii încheind jocul cu cinci autohtoni pe parchet. Confruntarea s-a încheiat cu o diferență de 38 puncte, cu unul mai puțin decât diferența maximă înregistrată, respectiv cu 100 de puncte înscrise de CSM CSU Oradea.
Sean Barnette a totalizat 19 puncte, 10 recuperări, 5 pase decisive, Martin Zeno a adăugat 15 puncte, Radovan Markovic a bifat 14 puncte și 2 pase decisive, Andrei Mandache a încheiat cu 13 puncte, 3 pase decisive, iar Uros Lucic a izbutit 12 puncte pentru CSM CSU Oradea. În replică, Vlad Tincu a totalizat 14 puncte, iar Kevin Hardy a terminat cu 10 puncte, 8 recuperări și 3 pase decisive.
CSM CSU Oradea primește vizita echipei CSU Atlassib Sibiu într-un meci contând pentru etapa a 28-a din sezonul regulat al Ligii Naționale de baschet masculin – ediția 2015/16. Meciul are loc vineri (18.03), cu începere e la ora 20:00, la Arena Antonio Alexe.
Roș-albaștrii încearcă să regăsească calea succesului după două meciuri încheiate cu înfrângere la limită. CSM CSU Oradea are un bilanț general de 20-7 și se situează pe prima poziție a clasamentului provizoriu.
La începutul acestei săptămâni CSU Atlassib Sibiu a oprit o serie de șase înfrângeri consecutive. Galben-albaștrii au repurtat o victorie entuziasmantă în compania cele mai în formă echipe a momentului în Liga Națională, Steaua CSM EximBank București. Formația pregătită de către Dan Fleșeriu a înscris 20 coșuri de trei puncte și a terminat cu 106 puncte marcate în partida amintită.
CSU Atlassib Sibiu se situează pe locul al 6-lea în ierarhia la zi a Ligii Naționale. Galben-albaștrii au un bilanț general de 14-13.
CSM CSU Oradea are un bilanț de 10-3 în jocurile disputate pe teren propriu în actuala ediție de campionat. Sibiul are 5-8 la partidele susținute în deplasare.
Antrenorul Cristian Achim va avea o nouă misiune delicată și anume de a alege cei șase jucători străini care să fie trecuți pe foaia de arbitraj. Ținând cont de specificul adversarului, respectiv de faptul că CSU Sibiu este o echipă ce mizează pe oameni mari cu evidente abilități de a puncta din orice zonă a terenului, această decizie pare să fie chiar mai dificilă.
Formația pregătită de Dan Fleșeriu mizează pe un jucător extrem de puternic din punct de vedere fizic. Kevin Hardy are abilitatea de a se apropia de coș și să marcheze cu generozitate pe pătrundere. În plus, Sibiul pare să fi câștigat un al 2-lea jucător autohton în rotația de bază. Dacă Octavian Popa Calotă este consacrat și cunoscut pentru abilitatea de a crea pe pătrundere, Vlad Tincu este un tânăr român cu o ascensiune spectaculoasă în ultimele luni. El are abilitatea de a puncta de pe semicerc și în ultima perioadă a devenit foarte productiv.
Se anunță un duel între două echipe care marchează foarte bine de la mare distanță. Pe de altă parte, ambele au un ritm de joc foarte bun, astfel încât ne putem aștepta la multe acțiuni purtate în mare viteză, pe tranziție sau contraatac.
Va fi cea de-a 4-a întâlnire directă în actuala ediție de campionat și a 2-a la Oradea. Toate jocurile din acest sezon competițional s-au încheiat cu victoria CSM-ului.
81.6 Pt. Marcate 78.3
75.4 Pt. Primite 78,0
37.4 Recuperări 34,0
11.1 Rec. Ofensive 10.2
17.9 Pase dec. 23.8
7.3 Mingi câștigate 7.5
14.3 Mingi pierdute 12.4
19.7 Faulturi 21.5
52,6% 2 pt% 49,7%
39,6% 3 pt% 36,4%
70,1% 1 pt% 71,5%
S. Barnette (18.1) Eficiență K. Hardy (19.9)
S. Barnette (14.5) Puncte K. Hardy (15.3)
S. Barnette (7.9) Recuperări K. Hardy (7.3)
W. Franklin (5.3) Pase decisive I. Mijajlovic (4.3)
W. Franklin (30:45) Minute K. Hardy (35:39)
CSU Atlassib Sibiu vs U BT Cluj-Napoca 65-76
CSM CSU Oradea are opt jucători străini sub contract.
CSU Atlassib Sibiu a jucat fără Michael Harrison la ultimul meci.
Scorul general al confruntărilor directe oficiale este de 13-12 pentru CSM CSU Oradea, conform totalbaschet.ro. La Oradea, scorul era de 8-4 pentru CSM, iar la Sibiu este de 8-5 pentru CSU.
În sezonul regulat, scorul este de 13-10 pentru Oradea. În Cupa României este de 2-0 pentru Sibiu.
În acest sezon competițional, cele două echipe s-au confruntat în trei rânduri, toate partidele fiind câștigate de orădeni cu 89-68 și 83-79 după prelungiri (la Sibiu), respectiv 91-77 (la Oradea).
De la numirea lui Cristian Achim în funcția de antrenor principal, CSM Oradea are 10-6 în duelurile cu Sibiul.

References: CSM 
 CSM 
 CSM 

CSM 
 CSM 
 CSM 

CSM 

CSM 
 CSM 
 CSM